214 



PlfiCES A L'APPUI. 



Si la fault ores entamer , 

 Perchier de herches et de soch , 

 Fumer, arrouser et semer, 

 Purgier de pierres et de boch ; 

 Et semble qu'on tire a ung hoch 

 Ce que souloit , de grace plaine , 

 Donner, car il n'est roi ne roch 

 Qui maintenant ait bien sans paines 



Au premier temps 1'espy grenu 

 Croissoit et amenoit son per , 

 Le fruict pendoit gros et menu , 

 Sans enter arbre ne couper ; 

 La table a disner, a souper, 

 Tousjours fut preste aux terriens. 

 Las ! or' fault la terre fraper 

 Avant ce qu'elle porte riens . 



(Champion des Dames.} 



IDefinttton que Orief-Conseil, auocat be Jtlalebouclje, bonne be Omaur. 



Amours , meurdrier , comment permet 

 Dieu que tu son peuple decheuves 

 Et en souffre ardant ne te met 

 Que ta penitance recheuves ? 

 Amours , traltre , comment te treuves 

 Entre le peuples que tu tues ? 

 N'est-il pas temps que tu t'en meuves ? 

 Partout sont tes flesches sentues. 



Amours , Amours , joye ennuieuse , 

 Amours , liesse enlangouree , 

 Amours, charite envieuse , 

 Esperance dcsesperee , 

 Amours, coulour descouloure"e , 

 Ris plourant , enfer glorieux , 

 Felicite tres-malheurce, 

 Paradis merancolieux ; 



Amours, pensement sans pensee, 

 Regart sans yeulx , sens insensible , 

 Gre sans veul , presence passee , 

 Miel amer, poissance impossible , 

 Ennuy plaisant , repos penible , 

 Glace ardant, printemps sans flourettes, 

 Basme puant, salut nuisible, 

 Fumier flairant les violettes ; 



Paix descordant , male bonte . 

 Joyeux deul , proesse fuitive , 

 Los blasme, honneur ahonte , 

 Secret commun , fievre saintive , 

 Laide beaulte , vertu chetive , 

 Fourment gracieulx , fin sans bout , 

 Amours , en reaultc faintive , 

 Amours n'est rien et semble tout. 



tte'mis. 



Estre me sembla la plus belle . 

 La plus doulce et la plus riant. 

 Oncquesmais je ne vis pucellc 

 De maniere si attrayant. 



